रसोऽहमप्सु कौन्तेय...



श्लोकः 

रसोऽहमप्सु कौन्तेय प्रभास्मि शशिसूर्ययोः ।
प्रणवः सर्ववेदेषु शब्दः खे पौरुषं नृषु ॥ ८ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य अष्टमः(८) श्लोकः ।

पदच्छेदः
रसः अहम् अप्सु कौन्तेय प्रभा अस्मि शशिसूर्ययोः प्रणवः सर्ववेदेषु शब्दः खे पौरुषं नृषु ॥ ८ ॥

अन्वयः
कौन्तेय ! अहम् अप्सु रसः, शशिसूर्ययोः प्रभा, सर्ववेदेषु प्रणवः, खे शब्दः, नृषु पौरुषम् अस्मि ।

शब्दार्थः 
कौन्तेय = कुन्तीपुत्र !
अहम् अप्सु = अहम् उदके
रसः = माधुर्यरसः
शशिसूर्ययोः = चन्द्रार्कयोः
प्रभा= कान्तिः
सर्ववेदेषु = निखिलवेदेषु
प्रणवः = ओंकारः(ॐ)
खे = आकाशे
शब्दः = ध्वनिः
नृषु =मानवेषु
पौरुषम् = पुरुषत्वम्
अस्मि = भवामि ।

अर्थः 
कौन्तेय ! अहम् उदकेषु माधुर्यम्, चन्द्रसूर्ययोः कान्तिः, सर्ववेदेषु ओंकारः, आकाशे ध्वनिः, मानवेषु  पुरुषत्वं च अस्मि ।

बाह्यसम्पर्कतन्तुः

 08
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः